open-index/open-wikipedia-markdown huggingface dataset:
Dominioteologia

**Dominioteologia** eli **dominionismi** on radikaaleihin 1990-luvulla kehittyneistä evankelisuuden suuntauksista. Se pohjaa kalvinistiseen oppiin Jumalan kaikkivaltiudesta ja Raamatusta kaiken elämän ohjekirjana, uskoo teonomistiseen etiikkaan ja pitää kristittyjen velvollisuutena maallisten instituutioiden vähittäistä valtaamista.

Dominionismi pyrkii amerikkalaisen kulttuurin, lakijärjestyksen ja yleisen maailmanhahmotuksen järjestämiseen puhtaasti kristilliseltä pohjalta, kristillisten poliitikkojen, tuomarien ja opettajien toimesta sekä Raamatun sääntöjä kirjaimellisesti soveltaen. Dominionismi pohjaa puritanismin perintöön ja 1800-luvun lopun uuskalvinismiin. Teologisesti dominionismi voidaan nähdä reformoidun tunnustuksen perusoppien radikaalina politisoijana.

## Periaatteet: Viisi regimenttiä
Yhteiskunnallisesti molempia dominionismin koulukuntia yhdistää ajatus rajallisesta, jaetusta ja delegoidusta valtiovallasta. Viiden regimentin oppiin pohjautuen on vaadittu valtion vallan radikaalia rajoittamista.

### Perhekeskeinen koulukunta
Dominionismin isänä pidetään presbyteeriteologi Rousas John Rushdoonya (1916–2001). Rushdoonyn viiden regimentin opissa erotetaan toisistaan perhe, kirkko, valtio, koulu, sekä kutsumus ja itsensä hallinta. Jokaiseen näistä regimenteissä kuuluu itsenäisyys asioissa, jotka Jumala on kunkin tehtäväksi antanut.
* **Perhe**: Perhe on tärkein hallinta-alue, joka on Jumalan maanpäällinen instituutio. Perhe on tärkein dominiomandaatin käyttäjä, koska siinä kukin yksilö kasvatetaan kristityksi ja sen sisällä omaksutaan presuppositiot, jotka jäsentävät toimintaa kaikissa muissa hallinta-alueissa.
* **Kirkko**: Kirkko on evankelioinnin, opin oikein opettamisen ja lain tulkitsemisen regimentti.
* **Valtio**: Valtio koskettaa instituutioita, joissa päätetään yhteisöllisistä asioista.
* **Koulu**: Koulun hallinta-alue jatkaa perheissä aloitettua kristillistä kasvatustyötä.
* **Kutsumus**: Kutsumuksen hallinta-alueella tarkoitetaan kaikkea mitä yksilö tekee jokapäiväisessä työssään ja ammatissaan.
* **Itsensä hallinta**: Itsensä hallinnalla tarkoitetaan henkilökohtaisen, sisäisen elämän aluetta, jolla hengellinen kilvoittelu tapahtuu.

### Kirkkokeskeinen koulukunta
Dominionismin toinen pääteologi Gary North nostaa tärkeimmäksi regimentiksi kirkon. Yhteiskunnallisesti ero on vähäinen, mutta teologisessa mielessä ero on merkittävä.

## Lähteet
* 

### Viitteet

## Aiheesta muualla
* Lugten, Peter: Picketh Up Thy Marbles and Go Home: The Origin and Absurdity of the Religious Right’s Culture Wars and Why They Should Call Them Off. *Free Inquiry* 4/2024.
Witten hallitus

**Witten hallitus** oli Venäjän keisarikunnan ensimmäinen hallitus, jonka virkakausi oli 6. marraskuuta 1905 – 5. toukokuuta 1906. Pääministeri Sergei Witten johtama hallitus muodostettiin Venäjän vuoden 1905 vallankumouksen ja lokakuun manifestin jälkeen.

## Hallituksen kokoonpano

## Lähteet
Rob Cross

**Rob Cross** (s. 20. syyskuuta 1990 Pembury, Englanti) on englantilainen dartsinpelaaja. Hän voitti dartsin maailmanmestaruuden vuonna 2018 ensimmäisellä yrittämällään, vain 11 kuukautta ammattilaisuransa aloittamisen jälkeen.

## Ura
Ensimmäisellä ammattilaiskaudellaan Cross selviytyi vuoden 2017 EM-kisojen finaaliin, jossa hän hävisi Michael van Gerwenille. MM-tittelin 2018 Cross saavutti päihittämällä finaalissa Phil Taylorin. Hän on myös voittanut EM-kisat vuosina 2019 ja 2021.

## Lähteet
Between 1&2

**Between 1&2** on eteläkorealaisen tyttöyhtye Twicen yhdestoista EP, joka julkaistiin 26. elokuuta 2022. EP sisältää seitsemän kappaletta mukaan lukien singlen ”Talk That Talk”, josta on julkaistu myös musiikkivideo.

## Tuottaminen
EP:llä on seitsemän kappaletta, joista neljä ovat sanoittaneet Chaeyoung, Jihyo ja Dahyun. Dahyun on sanoittanut kappaleen ”Gone” ja ”When We Were Kids”, Chaeyoung kappaleen ”Basics” ja Jihyo on sanoittanut ja osallistunut kappaleen ”Trouble” sävellykseen.

EP:n nimi viittaa yhtyeen ja fanien väliseen yhteyteen. EP:n konseptissa on Y2k-teema, jonka musiikki ja tyyli muistuttaa vuodesta 2000.

## Kaupallinen menestys
Elokuun 25. päivä uutisoitiin, että EP:n ennakkotilaukset olivat ylittäneet miljoonan kappaleen määrän. Hanteo-listan mukaan EP on tehnyt yhtyeen ensimmäisen päivän myyntiennätyksen  myynnillä. Hanteo-listan mukaan EP myi  ensimmäisellä viikolla. Circle Chartin mukaan EP on myynyt . EP nousi Oriconin digitaalisten albumien listalla sijalle neljä julkaisuviikolla. EP nousi *[[Billboard Japan]]in* Hot Albums -listalla sijalle 10 julkaisuviikolla. EP nousi Billboard 200 -listalla sijalle kolme  myynnillä. EP nousi myös *Billboardin* World Albums -listan ensimmäiselle sijalle. Circle Chartin mukaan EP on saanut miljoonan myynnin sertifikaatin 6. lokakuuta 2022.

## Vastaanotto
NME:n arvostelussa sanotaan EP:n katsovan yhtyeen kasvua kiintymyksellä ja ylpeydellä. Sanoitukset ovat itsevarmempia ja töyssyistä huolimatta EP päättyy optimisesti. ”Talk That Talk” on tyyliltään retropoppia, ”Queen of Hearts” -kappaleessa on vahva viittaus pop-rockiin, ”Trouble” viittaa 2010-luvun dance-popiin ja kappaleessa ”Gone” on elektro-poppia.

## Kappaleet

## Arvostelut

* AllMusic: 
* NME: 

## Lähteet
Goremykinin I hallitus

**Goremykinin I hallitus** oli Venäjän keisarikunnan toinen hallitus, jonka virkakausi oli 5. toukokuuta – 21. heinäkuuta 1906. Hallitusta johti pääministeri Ivan Goremykin.

## Hallituksen kokoonpano

## Lähteet
Au Revoir Simone

**Au Revoir Simone** on yhdysvaltalainen Heather D'Angelon, Erika Forsterin ja Annie Hartin muodostama indie pop -yhtye. Yhtye perustettiin vuonna 2003, ja julkaisi vuonna 2005 omakustanteena ensimmäisen albuminsa *Verses of Comfort, Assurance & Salvation*. Albumin kappale *Through the Backyards* soi ''Greyn Anatomia'' -tv-sarjassa ja teki yhtyeestä laajemmin tunnetun. Nimensä yhtye on ottanut Tim Burtonin ohjaamasta elokuvasta ''Pee-Ween suuri seikkailu''. Yhtyeen musiikki on saanut vaikutteita mm. Modest Mouselta, The Beach Boysilta, Björkiltä ja Belle & Sebastianilta. Vuonna 2017 yhtye esiintyi David Lynchin ohjaamassa tv-sarjassa Twin Peaks: The Return esittäen jaksossa 4 kappaleensa *Lark,* sekä jaksossa 7 kappaleensa *A Violent Yet Flammable World*.

## Diskografia

### Studioalbumit

* *Verses of Comfort, Assurance & Salvation* (2005)
* *The Bird of Music* (2007)
* *Still Night, Still Light* (2009)
* *Move in Spectrums* (2013)

### Remix-albumit

* *Reverse Migration* (2008)
* *Night Light* (2010)
* *Spectrums* (2014)

## Lähteet
Kokovtsovin hallitus

**Kokovtsovin hallitus** oli Venäjän keisarikunnan neljäs hallitus, jonka virkakausi oli 22. syyskuuta 1911 – 12. helmikuuta 1914. Hallitusta johti pääministeri Vladimir Kokovtsov.

## Hallituksen kokoonpano

## Lähteet
Jonne Halttunen

**Jonne Halttunen** (s. 13. joulukuuta 1985 Jyväskylä) on suomalainen rallin kartanlukija ja tv-kommentaattori. Halttunen kilpaili rallin MM-sarjassa Toyota Gazoo Racing -tehdastallissa Kalle Rovanperän kartanlukijana kauteen 2025 saakka. He voittivat rallin maailmanmestaruuden kaudella 2022, ja Halttusesta tuli ensimmäinen suomalainen maailmanmestaruuden voittanut kartanlukija sitten Timo Rautiaisen (2002). Halttunen ja Rovanperä voittivat mestaruuden toistamiseen vuonna 2023.

## Ura
Halttunen debytoi MM-rallissa Suomen rallissa 2011 Santeri Jokisen kartanlukijana, jonka jälkeen hän on kilpaillut Matias Kauppisen ja Teemu Asunmaan kanssa. Vuonna 2017 Halttunen osallistui ensi kertaa kilpailuun Kalle Rovanperän kartanlukijana Walesin rallissa WRC2-luokassa.
Halttunen ja Rovanperä voittivat WRC2 Pro -sarjan mestaruuden vuonna 2019.
Ensimmäisen WRC-luokan MM-osakilpailuvoittonsa Halttunen saavutti Rovanperän kanssa Viron rallissa 2021.

Kaudella 2023 Rovanperä ja Halttunen uusivat maailmanmestaruutensa. Kuljettajien ja kartanlukijoiden mestaruuksien lisäksi Toyota voitti valmistajien mestaruuden.

Kaudella 2024 Rovanperä ja Halttunen ajoivat osan kauden kilpailuista.

Elokuussa 2025 Rovanperä ja Halttunen voittivat Suomen rallin ensimmäisen kerran.

Halttunen aloittaa kaudella 2026 työn MTV3:n ralliasiantuntijana. Halttunen ajaa F-Cup -sarjassa Toyota Corolla GT AE86 -autolla 2WD Nuotti -luokassa. Halttunen toimii projektipäällikkönä Toyota Gazoo Racingin Toyota GR Corolla RC2 -projektissa ARA-sarjassa.

## Lähteet
Serbian tasavallan ritarikunta

**Serbian tasavallan ritarikunta** () on Serbian korkein mahdollinen kunniamerkki.

Kunniamerkkiä jaetaan kahdessa luokassa:

*  I luokka
*  II luokka

## Lähteet
Eroaminen Natosta

Naton peruskirjan eli Pohjois-Atlantin sopimuksen 13. artikla määrittelee kuinka ja milloin jäsenmaa voi halutessaan erota sotilasliitto Natosta. Artikla määrää, että Natosta eroavan jäsenmaan tulee ilmoittaa asiasta Yhdysvaltain hallinnolle. Vuoden kuluttua eroilmoituksesta eroava osapuoli lakkaa olemasta jäsen, jos 20 vuotta on jo kulunut jäsenvaltion liittymisestä, eli aikaisintaan ero astuu voimaan vasta 20 vuotta Nato-jäsenyyden allekirjoittamisesta..

Suomi liittyi virallisesti Natoon 4. huhtikuuta 2023.

Suomen Nato-jäsenyys kestää sopimuksen mukaisesti vähintään 20 vuotta allekirjoituksesta ja 20-vuotinen jäsenyys on täten voimassa 4. huhtikuuta 2043 asti. Tämän ajankohdan jälkeen annettu irtisanominen siirtää jäsenyyden päättymistä yhdellä vuodella irtisanoutumisilmoituksen jättämisen päivämäärästä. Jos Suomi ilmoittaisi irtisanomisen viimeistään vuotta aikaisemmin 20. vuotisjäsenyyden täyttymistä, eli 3. huhtikuuta 2042, päättyisi Suomen Nato-jäsenyys tasan 20 vuotta allekirjoituksesta ja Suomi olisi sotilaallisesti liittoutumaton ja neutraali jälleen 5. huhtikuuta 2043.

## Pohjois-Atlantin sopimuksen 13. artikla

### 13. artikla
”Sopimuksen oltua voimassa kaksikymmentä vuotta osapuoli voi luopua olemasta osapuoli vuoden kuluttua siitä, kun se on ilmoittanut sopimuksen irtisanomisesta Amerikan Yhdysvaltojen hallitukselle, joka ilmoittaa muiden osapuolten hallituksille kunkin irtisanomisilmoituksen tallettamisesta.”

## Aikaisemmat eroamiset
Toistaiseksi yksikään jäsenmaa ei ole eronnut Natosta. Ranska tosin erosi Naton sotilaallisista rakenteista väliaikaisesti vuonna 1966, kun maa ei päässyt Yhdysvaltojen kanssa yhteisymmärrykseen Ranskan ydinaseohjelmaan liittyen. Myös esimerkiksi Kreikka erosi Naton sotilaallisista rakenteista vuonna 1974 protestina Turkin hyökättyä Kyprokselle ja miehitettyä saaren pohjoisosan. Yhdysvaltain presidenttinä toiminut Donald Trump väläytteli Yhdysvaltojen lähtöä Natosta vuonna 2018.

Jäseniä ei voida erottaa näiden mahdollisista rikkomuksista ja velvoitteiden laiminlyönneistä huolimatta. Jäsenen on siis itse haluttava eroa. Natolla ei ole käytössään erotusmekanismia eikä Naton silloinen pääsihteeri Jens Stoltenberg ollut vuonna 2021 halukas ottamaan erotusmekanismia käyttöön.

## Lähteet

## Aiheesta muualla
* Ulkoministeriö: Usein kysytyt Nato-kysymykset
Manifesto: Day 1

**Manifesto: Day 1** on eteläkorealaisen Enhypenin kolmas EP, joka julkaistiin Belift Labin kautta 4. heinäkuuta 2022. EP sisältää kuusi kappaletta, mukaan lukien singlen ”Future Perfect (Pass the Mic)”. EP myi julkaisuviikkonaan 1,24 miljoonaa kappaletta.

## Kappaleet

## Lähteet
HMS Llandaff

**HMS Llandaff** (viirinumero F61) oli Britannian kuninkaallisen laivaston Salisbury-luokan fregatti.

## Valmistus

Alus tilattiin Newcastle-on-Tynestä Hawthorn Leslie and Companyltä, missä köli laskettiin 27. elokuuta 1953. Se laskettiin vesille 30. marraskuuta 1955 ja valmistui 11. huhtikuuta 1958. 

## Palvelus
Alus telakoitiin Chathamissa, missä kaikuluotain poistettiin. Bangladeshin laivasto pyysi laitteistojen palauttamista, minkä seurauksena Britannian puolustusministeriö laski hintaa miljoonalla punnalla. Alus luovutettiin 10. joulukuuta 1976 Bangladeshille Lontoossa Royal Albert Docksilla, jolloin se nimettiin *BNS Umar Farooqiksi* runkonumerolla F16. Alus oli vasta perustetun Bangladeshin laivaston ensimmäinen sotalaiva.

### BNS Umar Farooq
Alus vieraili Portsmouthissa uuden päällikkönsä M. A. Khanin alaisuudessa. Miehistö osallistui joulun ja uuden vuoden juhlintaan ja lastasi tarvikkeita alukseen ennen lähtöä Bangladeshiin helmikuun puolivälissä 1977.

## Lähteet
*
*
*
*
*

### Viitteet
Odd Reinsfelt

**Odd Reinsfelt** (23. elokuuta 1941 Bærum – 16. elokuuta 2022) oli norjalainen oikeistolaisen Høyre-puolueen poliitikko ja meteorologi.

Ennen kuin Reinsfeltistä tuli kokopäiväinen poliitikko, hän oli Naton Norjan osaston päämeteorologi.

Reinsfelt pääsi Bærumin kunnanvaltuustoon vuoden 1975 vaalien jälkeen. Hänestä tuli Bærumin pormestari vuonna 1992. Hän oli toiminut apulaispormestarina vuodesta 1980. Hän jäi eläkkeelle vuonna 2011.

Reinsfelt kuoli 16. elokuuta 2022 80-vuotiaana viikkoa ennen kuin olisi täyttänyt 81 vuotta.

## Lähteet
HMS Lincoln (F99)

**HMS Lincoln** (viirinumero F99) oli Britannian kuninkaallisen laivaston Salisbury-luokan fregatti.

## Valmistus

Alus tilattiin Govanista Fairfield Shipbuilding and Engineering Companyltä, missä köli laskettiin 1. kesäkuuta 1955. Se laskettiin vesille 6. huhtikuuta 1959 ja valmistui 7. heinäkuuta 1960. 

## Palvelus
Alus romutettiin 1983.

## Lähteet
*
*
*
*
*

### Viitteet
Dakar Desert Rally

**Dakar Desert Rally** on Saber Porton kehittämä ja Saber Interactiven julkaisema erämaaralliaiheinen ajopeli, joka perustuu vuosien 2020, 2021 ja 2022 Dakar-ralleihin. Peli julkaistiin Microsoft Windows-, PlayStation 4- PlayStation 5-, Xbox One- ja Xbox Series X -alustoille.

## Pelattavuus
Dakar Desert Rally jatkaa Saberin edellisen Dakar 18 pelin tapaan Dakarin erämaarallia. Pelissä on mukana samat ajoneuvoluokat, autot, moottoripyörät, kuorma-autot, mönkijät ja SSV:t. Pelissä on yhteensä yli 30 rallipätkää, jotka sijoittuvat Saudi-Arabiaan. Mukana on myös Saudi-Arabian erämaarallin kilpailuja, joita kuljettajat ajoivat ennen Dakar-rallia. Peliin on tuotu uutena vaihtuva sää, sekä ralleja, jotka ajetaan kuuman aavikon lisäksi lumella. Edellisessä pelissä oli mahdollista ajaa vain kuivalla ja sateella.

### Ura
Pelaajan aloittaessa uratilan hänellä on mahdollisuus ostaa 500 valuutalla jokin ajoneuvo, jolla hän aloittaa kilpailemisen. Aitojen kuljettajien nimet ja pelaajan omanimi ovat rinnakkain valitessaan haluamansa ajoneuvon. Voittamalla kilpailuja ja ajamalla ne maaliin pelaaja saa tietyn määrän kokemuspisteitä ja valuuttaa, joilla voi ostaa lisää ajoneuvoja.

Ajoneuvojen säätäminen on monipuolisempaa, kuin edeltäjässä Dakar 18. Tällä kertaa voi esimerkiksi autoissa säätää muun muassa rengaspaineet, aurauskulmat ja jousitusta. Ajoneuvojen korjaaminen myös maksaa ennen, kuin aloittaa seuraavaan erikoiskokeen. Aikaisemmassa pelissä se oli ilmaista. Pelissä on myös mahdollista saada palkinnoksi lisää ajoneuvoja, mikäli onnistuu voittamaan tietyn rallin kaikilla viidellä ajoneuvoluokalla.

## Lisäosat
Pelin Deluxe version myötä saa käyttöön kaksi ajoneuvoa; vuosien 1988 DAF Truck Turbo-Twinin ja Peugeot 405 Turbo 16, sekä tulevia uusia ajoneuvoja ja ralleja.

Ensimmäinen ilmainen lisäosa julkaistiin 22. lokakuuta 2022, johon sisältyy vuosien 2020, 2021 ja 2022 Dakar-rallit.

## Lähteet
Leppäjärvi

**Leppäjärvi** voi tarkoittaa seuraavia:

## Kyliä

* Leppäjärvi, kylä Enontekiöllä

## Järviä

* Leppäjärvi, järvi Enontekiöllä
* Leppäjärvi, järvi Jämsän Runttimäellä
* Leppäjärvi, järvi Kangasalla
* Leppäjärvi, järvi Kouvolassa
* Leppäjärvi, järvi Pälkäneellä
* Leppäjärvi, järvi Ylöjärven Kurussa
* Leppäjärvi, järvi Ylöjärven Länsi-Teiskossa
* Leppäjärvi, järvi Ylöjärven ja Ruoveden rajalla
* Iso-Leppäjärvi, järvi Valkeakoskella
* Iso-Leppäjärvi, järvi Ylöjärvellä
* Vähä-Leppäjärvi, järvi Valkeakoskella
* Vähä-Leppäjärvi, järvi Ylöjärvellä

## Henkilöitä

* Anne Leppäjärvi (s. 1973), suomalainen journalisti.
Kurikan työväentalo

**Kurikan työväentalo** on vuonna 1907 rakennettu Kurikan Jyllinkylässä sijaitseva työväentalo. Talo on kulttuurihistoriallisesti arvokas, ja se on suojeltu osayleiskaavalla.

## Historiaa
Kurikan kirkonkylän Työväenyhdistys perustettiin 14. tammikuuta 1906. Yhdistyksen perustama työväentalon rakennustoimikunta hankki asuintalon, joka purettiin ja siirrettiin nykyiselle paikalleen. Talon rakennustyöt tehtiin talkoovoimin. Talon rakennuskustannuksiin päätettiin laskea liikkeelle 10 markan velkakirjalaina. 

Työväentalon vihkiäiset järjestettiin 22. joulukuuta 1907. Juhlakutsu julkaistiin ''Vapaa Sana'' -lehdessä 20. joulukuuta 1907.

Kansalaissodan tuoksinnassa talo pakko-otettiin joksikin aikaan naisvankilakäyttöön. Rakennus on ollut 1970-luvulla vuorattuna verstas- ja varastotiloiksi. Vuokrallaolon aikana talo rappeutui pahasti, ja edessä oli laaja uusi remontti. Remonttia varten perustettiin rakennustoimikunta, jonka puheenjohtaja Kalevi Jouppi suunnitteli tarvittavat uudistukset.

## Rakennus
Talo on hirsirunkoinen, ja ulkoseinät ovat lautaverhoiltu. Talon vesikatto uusittiin pärekatteiseksi 1946, ja vielä 1960-luvulla rakennuksen säänkestävyys turvattiin tiilikatteella.

## Toimintaa työväentalolla
Talolla on rakennuttajayhdistyksen lisäksi toiminut erityisesti paikalliset SKDL:n, SKP:n, SNDL:n, SDNL:n, ja SDPL:n järjestöt. Työväentalolla perustettiin 1936 urheiluseura Kurikan Visa, jolla on ollut monenlaista voimistelu-, urheilu- ja kulttuuritoimintaa. Talolla on toiminut myös monenlaiset ohjelma- ja opintoryhmät. Talo on ollut myös kansalaisopiston kurssien kokoontumispaikkana.

2000-luvulla toiminta on edelleen ollut vilkasta ja esimerkiksi vuonna 2003 erilaisia käyttövarauksia oli yhteensä 337 kappaletta. Taloa voi edelleen varata, ja sen suojissa pidetään häitä, syntymäpäiviä ja muita juhlia.. Työväentalon satavuotisjuhlia vietettiin 2007, jolloin juhlapuhujana oli nuoruutensa talon toiminnoissa mukana ollut entinen ministeri Kalevi Kivistö.

## Lähteet
*Katia Båsk-Ekholm & Kai Häyry: Suomen työväentaloja koskeva selvitys. Opetusministeriö. Helsinki. 1982.

### Viitteet
Marija Tšorbova

**Marija Tšorbova** (myöh. **Georgieva**, , 18. kesäkuuta 1940 – 28. huhtikuuta 2015) oli bulgarialainen kuulantyöntäjä.

Tšorbova voitti pronssia Euroopan sisäratakilpailuissa Prahassa 1967. Belgradin EM-kilpailuissa 1962 Tšorbova sijoittui yhdeksänneksi ja Budapestin EM-kilpailuissa 1966 viidenneksi. Tšorbova, myöhemmin Georgieva, kuoli 74-vuotiaana 28. huhtikuuta 2015. Hänen tyttärensä Hristina Georgieva kilpaili keihäänheitossa olympiatasolla ja heitti lajissa Bulgarian ennätyksen.

## Lähteet
* Profiili trackfield.brinkster.net 
* 

### Viitteet
K. O. Winter

**Klaus Olavi Winter** (18. elokuuta 1877 Helsinki – 2. elokuuta 1939 Helsinki) oli suomalainen Suomen liikemiesten kauppaopiston opettaja ja rehtori.

Winterin vanhemmat olivat kondiittori Klaus Viktor Winter ja Hilda Fredrika Lindqvist. Hän pääsi ylioppilaaksi 1897 Tampereen lyseosta ja valmistui Helsingin yliopistosta filosofian kandidaatiksi 1902 pääaineenaan kemia.

Winter oli Helsingin kauppakoulun opettajana 1903–1908 ja toimi samalla myös professori Taavetti Laitisen assistenttina hänen biokemiallisissa tutkimuksissaan. Näiden tutkimustensa ansiosta Winter kutsuttiin Duodecim-seuran jäseneksi vaikkei hän ollutkaan suorittanut lääketieteellisiä opintoja. Winter oli vuoden ajan lisäksi Helsingin suomalaisen yhteiskoulun fysiikan opettajana. Winter oli sitten Kotkan kauppaopiston ja kauppakoulun opettajana 1908–1909 ja Helsingin kauppakoulun ja Helsingfors handelsskolanin rehtorina 1909–1919. Winter oli tämän jälkeen muun muassa kauppa- ja teollisuuskomissionin hinnoitteluosaston ja myöhemmin lisenssikanslian päällikkönä sekä Parfymeri Idman & Arvelan ja Oy. Rautatarpeiden konttoripäällikkönä. Suomen liikemiesten kauppaopiston rehtorina hän toimi 1922–1927 ja sen jälkeen hän oli Suomen liikemiesten kauppaopistossa kirjanpidon opettajana. Helsingin kauppakorkeakoulussa Winter toimi hinnoittelun opettajana 1914–1916 ja 1921–1929 kotimaisten kielten kirjeenvaihdon opettajana. Vuonna 1911 Winter perusti Helsinkiin Helsingfors handelsbiträdeskolan-nimisen kauppa-apulaiskoulun.

Winter oli valantehnyt tilintarkastaja ja hän kuului Tilintarkastusyhdistyksen perustajiin ja neuvoston jäseniin. Vuodesta 1921 alkaen hän oli Valion kontrolenttina ja hän oli lisäksi useiden pankkien, henkivakuutusyhtiöiden ja toiminimien tilintarkastajana.

Winter oli naimisissa vuodesta 1905 Elin Sigrid Bobergin kanssa. 

## Julkaisuja
* *Tutkimus magnetismistä rautasylintereissä*. Pro gradu-tutkielma, Helsingin yliopisto, fysiikan laitos
* *Kauppalaskento: alempia kauppaoppilaitoksia ja ominpäin opiskelua varten*; kirj. Juho Someri ja K. O. Winter. WSOY 1917, 11. painos 1952
* *Suomen liikemiesten kauppaopiston historiikki 1898-1923*

## Käännöksiä
* S. V. Hintikka : *Oorganisk kemi med beaktande af den teknologiska sidan och varuläran*.  Kustannusosakeyhtiö Kirja, Helsinki 1913, 2. painos 1922

## Lähteet
Konstantin Totev

**Konstantin Hristov Totev** (, 24. tammikuuta 1927 Veliko Tărnovo – 2006 Sofia) oli bulgarialainen koripalloilija.

Totev saavutti Bulgarian miesten maajoukkueessa EM-hopeaa Bulgarian-kotikisoissa 1957. Hän kuului maajoukkueen kokoonpanoon myös Helsingin kesäolympialaisissa 1952 (Bulgaria seitsemäs), Melbournen kesäolympialaisissa 1956 (viides) ja vuosien 1951 (neljäs), 1953 (yhdeksäs) ja 1955 (neljäs) EM-kilpailuissa.

## Lähteet
* 
* Linguasport.com 

### Viitteet
Viktor Radev

**Viktor Bonev Radev** (, 19. marraskuuta 1936 Maritsa – 31. elokuuta 2014) oli bulgarialainen koripalloilija.

Radev voitti Bulgarian miesten maajoukkueessa EM-hopeaa Bulgarian-kotikisoissa 1957 ja EM-pronssia Jugoslaviassa 1961. Hän kuului maajoukkueen kokoonpanoon myös Melbournen kesäolympialaisissa 1956 (Bulgaria viides), Rooman kesäolympialaisissa 1960 (16:s), vuoden 1959 MM-kilpailuissa (seitsemäs) ja vuosien 1955 (neljäs), 1959 (viides) ja 1963 (viides) EM-kilpailuissa. Seuratasolla hän voitti viisi Bulgarian mestaruutta. Radev kuoli 77-vuotiaana 31. elokuuta 2014.

## Lähteet
* 
* Linguasport.com 

### Viitteet

## Aiheesta muualla
* Toinen profiili FIBA Archive
Erhard Jakobsen

**Erhard Villiam Jakobsen** (25. helmikuuta 1917 Billund – 11. maaliskuuta 2002) oli tanskalainen poliitikko. Hän erosi vuonna 1973 Sosiaalidemokraateista ja perusti Keskustademokraatit, jonka puheenjohtajana toimi vuoteen 1989. Hän toimi uransa aikana Gladsaxen pormestarina, kansankäräjien jäsenenä, ministerinä ja meppinä.

## Ura
Jakobsen liittyi Tanskan sosiaalidemokraattisiin nuoriin vuonna 1929 ja nousi siellä keskushallitukseen sekä opiskelijajärjestön johtoon. Vuonna 1946 hän valmistui valtiotieteiden kandidaatiksi ja vuonna 1953 hänet valittiin kansankäräjille.

Vuonna 1958 Jakobsenista tuli Gladsaxen kunnan pormestari, missä virassa hänestä tuli suosittu. Hän toimi pormestarina vuoteen 1974.

Jakobsen kuului jo 1960-luvulla sosiaalidemokraattien oikeistosiipeen, ja hän oli tyytymätön muun muassa vasemmistoradikaaliin opiskelijaliikkeseen, Vietnamin sodan vastustamiseen ja Etelä-Afrikan boikotointiin apartheidin takia. Hän syytti myös Tanskan yleisradioyhtiötä liiasta vasemmistolaisuudesta. 

Marraskuussa 1973 Jakobsen erosi sosiaalidemokraateista ja perusti oman puolueen, Keskustademokraatit. Seuranneissa vaaleissa puolue sai 14 paikkaa kansankäräjille. Vuonna 1973 hänestä tuli myös europarlamentaarikko. 

Vuonna 1982 Jakobsenilla oli merkittävä rooli neljän oikeistopuolueen kokoamisessa Poul Schlüterin johtamaan "neliapilahallitukseen". Jakobsen itse toimi Tanskan talouden koordinaatioministerinä vuosina 1987–1988.

Vuonna 1989 Jakobsen jätti keskustademokraattien puheenjohtajuuden ja hänen seuraajakseen tuli hänen tyttärensä Mimi Jakobsen.
## Lähteet

## Aiheesta muualla

* ''Erhard Jakobsen'' Tanskan kansankäräjien verkkosivuilla 
*
Leppälampi (täsmennyssivu)

**Leppälampi** tai **Leppälammi** voi tarkoittaa seuraavia:

## Kyliä

* Leppälampi, kylä Nurmijärvellä
* Leppälammi, kylä Suodenniemellä

## Järviä ja lampia

* Leppälampi, lampi Keuruun Simsiössä
* Leppälampi, lampi Luumäellä
* Leppälampi, lampi Mäntässä
* Leppälampi, lampi Pertunmaalla
* Leppälampi, lampi Toivakassa
* Leppälampi, järvi Sortavalan piirissä Venäjän Karjalassa
* Leppälammi, lampi Hollolassa
* Leppälammi, lampi Hämeenlinnassa
* Leppälammi, järvi Ikaalisten ja Sastamalan rajalla
* Leppälammi, lampi Janakkalassa
* Leppälammi, lampi Jämsän Hämepohjalla
* Leppälammi, lampi Jämsän Ouninpohjalla
* Leppälammi, lampi Kuhmoiosissa
* Leppälammi, lampi Lopella
* Leppälammi, lampi Mänttä-Vilppulan Jouttikylässä
* Leppälammi, järvi Suodenniemellä

## Henkilöitä

* Tiina-Maija Leppälampi (s. 1960), suomalainen kestävyysjuoksija.
Tuhathuokoiset

**Tuhathuokoiset** (Milleporidae) on varsipolyyppeihin kuuluva heimo. Heimon lajeja tavataan trooppisista merivesistä.

## Taksonomia ja anatomia
Tuhathuokoisiin kuuluu vain yksi suku *Millepora*, jossa on 15 lajia. Ulkonäöltään heimon lajien runkokunnat muistuttavat koralleja ja voivat olla haarautuneita, sulkamaisia tai litteitä ja levymäisiä. Korallien tavoin tuhathuokoisilla on kalsiumkarbonaatista koostuva huokoinen tukiranka. Tukirangassa on polttiaissoluja.  Väriltään tuhathuokoiset ovat ruskeita, keltaisia tai punaisia ja väri johtuu symbioottisista levistä. Tuhathuokoisten meduusaelinvaiheella ei ole lonkeroita.

## Levinneisyys ja elintavat
Tuhathuokoisia tavataan trooppisista vesistä niin Atlantista, Intian valtamerestä kuin Tyynestämerestäkin. Ne muodostavat tärkeän osan matalien vesien riuttaekosysteemeissä. Heimon lajit pyydystävät ravinnokseen planktoneläimiä. Tuhathuokoiset lisääntyvät joko suvuttomasti polyyppeinä tai suvullisesti meduusoina. 

## Lähteet
Vaasan metodistiseurakunta

**Vaasan metodistiseurakunta** () on vuonna 1881 perustettu metodistiseurakunta. Vaasan metodistiseurakunta on ensimmäinen suomalainen metodistiseurakunta. Seurakunnan toimitilat sijaitsevat Vaasan keskustassa, Rauhankadulla. Seurakunnan johtava pastori on Camilla Klockars.

## Historia
Ensimmäisen kerran metodismi rantautui Vaasaan merimies Gustaf Lervikin mukana kesällä 1859, jolloin hän saarnasi seudulla. Lervik oli osallistunut Bethel-laivan herätykseen New Yorkissa. Lervikin toiminnan seurauksena syntyi metodistiherätys, mutta liikkeen kohtaaman vastustuksen vuoksi tämän oli pitäydyttävä julkisesta saarnaamisesta.

Uudemman kerran metodistiherätys syttyi Vaasassa ruotsalaisen metodistisaarnaajan Karl Johan Lindborgin toimesta vuonna 1881, jolloin mm. Hellmanin sisarukset Alba ja Hilda kuulivat Lindborgin saarnoja. Lindborg ärsytti esiintymisellään luterilaisen kirkon papistoa, jotka kävivät Lindborgia vastaan ja kielsivät Lindborgia jatkamasta työtään. Kirkkoneuvostossa Oskar Rancken kuitenkin puolusti Lindborgin toimintaa ja kirkkoneuvoston päätös osoittautui tehottomaksi.

Joitain viikkoja myöhemmin pastori J. Kihlström vieraili Vaasassa ja käynnisti seurakunnan perustamistyön. Suomen ensimmäinen metodistiseurakunta perusteettin ruotsalaisen lyseon vahtimestari L. Lundin kotona.

Lindborgin työtä jatkoi kesäkuusta 1883 lähtien ensimmäinen suomalainen metodistipappi Gustaf Wagnsson, joka teki saarnamatkoja myös ympäri ruotsinkielistä Pohjanmaata. Vuonna 1886 työtä jatkoi Lars Linderot, jonka työn vaikutuksesta seurakunnan jäsenmäärä tuplaantui vuodessa.

Metodistit pysyivät Vaasan kaupunkiseurakunnan yhteydessä aina eriuskolaislain julkaisemiseen saakka. Vuonna 1892 metodistiseurakunta rekisteröityi ja jäsenet siirtyivät siihen.

Vaasan metodistiseurakunnassa koettiin herätys vuosina 1892–1893. Seurakunnan oma kirkko vihittiin käyttöön heinäkuussa 1894 ja seurakunta oli tuolloin koko maan suurin 138 jäsenellään. Seuraavien vuosikymmenten aikana Vaasan seurakunnasta muodostui erä suurimmista ja eläväisimmistä seurakunnista.

## Lähteet
* 
* 

### Viitteet
Eurajoen kirkonkylä

**Eurajoen kirkonkylä** on Eurajoen kunnan kuntakeskus Satakunnan maakunnan lounaisosassa, linnuntietä noin 32 kilometriä maakuntakeskus Porista etelään. Eurajoen kirkonkylä sijaitsee samannimisen joen () alajuoksun varrella ja Turusta Vaasaan johtavan valtatien 8 itäpuolella.

Tilastokeskuksen taajama-aluerajauksen mukaan vuoden 2020 lopussa Eurajoen kirkonkylän taajaman pinta-ala oli 12,01 neliökilometriä ja väkiluku 3&nbsp;546. Tilastollinen taajamarajaus voi poiketa virallisesta kunnanosien rajauksesta. 

Eurajoen seurakunta esiintyy asiakirjalähteissä 1300-luvun alkupuolella. Eurajoki mainitaan kirjallisissa lähteissä vuonna 1344 (Effraboaminne) ja 1553 (Euffrabominne). Tällöin Eurajoki oli suuri kirkkopitäjä, johon kuuluivat myös Lapin ja Luvian pitäjien alueet. Vanhimmat maininnat käyttävät Eurajoen kunnan ruotsinkielistä nimeä Euraåminne; vanhat asiakirjanimet merkitsevät sananmukaisesti ’euralaisten joensuuta’.  

Eurajoki-nimien alkuosa Eura- pohjautuu kantagermaanin sanaan, joka merkitsi ’(vesi)suonta, vesireittiä, väylää’. Tämän mukaan nimettiin Pyhäjärvestä muinaiseen Selkämeren lahteen laskenut joki. Myöhemmin Eura siirtyi asutuksen nimeksi ja joesta ryhdyttiin käyttämään pidempää nimeä Eurajoki. Eurajoki tuli käyttöön myös joen suupuolelle syntyneen, Euraa nuoremman asuinpaikan nimeksi (Effraioki 1551). 

## Lähteet
Goremykinin II hallitus

**Goremykinin II hallitus** oli Venäjän keisarikunnan viides hallitus, jonka virkakausi oli 12. helmikuuta 1914 – 2. helmikuuta 1916. Hallitusta johtanut pääministeri Ivan Goremykin oli aikaisemmin toiminut Venäjän pääministerinä vuonna 1906.

## Hallituksen kokoonpano

## Lähteet
* Governments, Parliaments and Parties (Russian Empire)

### Viitteet
Kristiinankaupungin metodistiseurakunta

**Kristiinankaupungin ja Skaftungin metodistiseurakunta** eli **Etelä-Pohjanmaan metodistiseurakunta** () on vuonna 1886 perustettu kristiinalainen metodistiseurakunta. Seurakunta järjestää toimintaa Kristiinankaupungissa ja Skaftungissa. Kristiinankaupungin metodistiseurakunnan johtava pastori on Tom Riska.

## Historia
Metodistinen liikehdintä alkoi Kristiinankaupungissa vuonna 1866 kun New Yorkissa Bethel-laivan herätykseen osallistuneet Gustaf Bärnlund ja Wilhelm Bärnlund palasivat kotikaupunkiinsa. Veljekset järjestivät herätyskokouksia Kristiinankaupungin alueella. Nuorempi veljeksistä, Wilhelm, palasi pian amerikkaan mutta Gustaf jatkoi saarnaamista kristiinassa. Bärnlund pyysi lähetyssaarnaajaa Kristiinankaupunkiin Karlskronan metodistikonferenssissa vuonna 1870. Kymmenen vuotta myöhemmin metodistisaarnaaja Karl Johan Lindborg saapui Vaasaan, josta käsin tämä vieraili myös Kristiinankaupungissa.

Pastori Carl Hultgren vieraili Suomessa kesällä 1882, jolloin hän vihki ensimmäisen metodistikappelin Kristiinankaupungissa. Huhtikuussa 1886 Kristiinankaupunkiin perustettiin ensimmäinen itsenäinen seurakunta. Seurakunnan ensimmäinen työntekijä oli A. G. Edlund. Vuonna 1900 kaupunkiin rakenenttiin tilava metodistikirkko. Seurakunnan toiminta levisi Kristiinankaupungista käsin Kaskisiin, Närpiöön, Lapväärttiin ja Siipyyhyn.

### Kaskinen–Närpiö -piiri
Vuonna 1914 Kristiinankaupungin metodistiseurakunta ulotti toimintansa myös Kaskisiin ja Närpiöön perustamalla toimintaa ohjaavan piirin. Pastori Oscar Nyqvist sijoitettiin Kaskisiin, jonne perustettiin oma 18-jäseninen metodistiseurakunta. Seurakunta kokoontui John Ahlqvistin talossa osoittessa Bladintie 30.

Kaskisista käsin säännöllistä saarnatoimintaa esiintyi myös Närpiössä, Ylimarkussa ja Pirttikylässä. Pastori Harry von Fieandtin johdolla harjoitettiin 1919–1922 vilkasta toimintaa ja perustettiin mm. Epwort-yhdistys, joka keräsi nuorisoa toimintaan. Seurakunta kokosi varoja oman kirkon rakentamiseksi, mutta pastorin muutettua pois piirin toiminta palasi Kristiinankaupungin piirin alaisuuteen.

## Katso myös
* Kristiinankaupungin seurakuntayhtymä
* Kristiinan helluntaiseurakunta

## Lähteet
* 
* 

### Viitteet
Asier Martínez

**Asier Martínez** (s. 22. huhtikuuta 2000) on espanjalainen 110 metrin aitajuoksija ja Euroopan-mestari sekä MM-mitalisti. 

Martínez sijoittui 60 metrin aitajuoksussa neljänneksi Toruńin sisäratojen EM-kilpailuissa 2021. Hän voitti samana vuonna 110 metrin aitajuoksun alle 23-vuotiaiden Euroopan-mestaruuden Tallinnassa ajalla 13,34 ja sijoittui kuudenneksi Tokion olympialaisissa. Talvella 2022 hän sijoittui Belgradin MM-hallikilpailuissa neljänneksi 60 metrin aitajuoksussa.

Martínez saavutti pronssia Eugenen MM-kilpailuissa 2022 ajalla 13,17. Samana vuonna hän voitti kultaa Münchenin EM-kilpailuissa ajalla 13,14. Hänet hylättiin välieräjuoksussa Glasgow'n MM-hallikilpailuissa 2024. Hän sijoittui samana vuonna neljänneksi Rooman EM-kilpailuissa ja karsiutui välierissä Pariisin olympialaisissa. Vuonna 2025 hän sijoittui 60 metrin aitajuoksussa seitsemänneksi  Apeldoornin sisäratojen EM-kilpailuissa ja karsiutui 110 metrin aitajuoksun alkuerissä Tokion MM-kilpailuissa.

Martínez on voittanut Espanjan-mestaruuden ulkoradoilla 110 metrin aitajuoksussa 2020 ja 2022 sekä sisäradoilla 60 metrin aitajuoksussa 2021, 2022 ja 2024.

## Ennätykset

#### 60 metrin aitajuoksu
*7,49 (28.1.2024 Val-de-Reuil, Ranska

#### 110 metrin aitajuoksu
*13,14 s (17.8.2022 München, Saksa)

## Lähteet
Metsälampi

**Metsälampi** tai **Metsälammi** voi tarkoittaa seuraavia:

* Metsälampi, umpeenkasvanut järvi Espoon Karhusuolla
* Metsälampi, keinotekoinen lampi Hämeenlinnassa Aulangon puistometsässä
* Metsälampi, lampi Jyväskylän Saarenmaalla
* Metsälampi, lampi Mikkelissä
* Iso Metsälampi, lampi Hirvensalmella
* Iso Metsälampi, lampi Karstulassa
* Pieni Metsälampi, lampi Hirvensalmella
* Pieni Metsälampi, lampi Karstulassa
* Metsälammi, järvi Lohjalla.
Vicki Lewis

**Vicki Lewis** (s. 17. maaliskuuta 1960) on yhdysvaltalainen laulaja ja näyttelijä. Lewis on näytellyt elokuvissa, teattereissa ja televisiossa 

## Filmografia
### Elokuva

### Televisio

## Lähteet
Anne Swärd

**Anne Swärd** (s. 16. helmikuuta 1969) on ruotsalainen kirjailija. Hän on ollut Ruotsin akatemian jäsen vuodesta 2019.

Swärdin esikoisromaani *Kesällä kerran* (2003) oli August-palkintoehdokas. Toisesta romaanistaan *Kvicksand* (2006) hän sai Mare Kandre -palkinnon. Läpimurron Swärd teki teoksella *Viimeiseen hengenvetoon* (2009). Hänen teoksiaan on käännetty noin 20 kielelle.

## Suomennetut teokset
* 
* 
* 
* 

## Lähteet
Kokkolan metodistiseurakunta

**Kokkolan metodistiseurakunta** () on vuonna 1883 perustettu kokkolalainen metodistiseurakunta. Seurakunnan toimitilat sijaitsevat Kokkolan keskustassa Pitkänsillankadulla. Seurakunnan pastori on Mika Uusimäki.

## Historia
Metodistinen herätys alkoi Kokkolassa vuonna 1882 ruotsalaisen lähetyssaarnaja Karl Johan Lindborgin toimesta. Lindborg saapui Kokkolaan Vaasasta ja piti kokouksia aamusta iltaan kolmen viikon ajan. Kokkolan metodistiseurakunta perustettiin 19. elokuuta 1883 ja seurakunta sai oman kirkon 28. joulukuuta 1890. Kokkolan seurakunta johti herätystä myös ympäröivällä maaseudulla ja siitä tuli emäseurakunta Oulun ja Pietarsaaren metodistiseurakunnille.

Seurakunnalla on ollut pastori Kaija-Riikka Wäxbyn aikana suomenkielistä toimintaa.

## Katso myös

* Uskonto Kokkolassa
* Uskonto Keski-Pohjanmaalla

## Lähteet
* 
* 

### Viitteet
Stürmerin hallitus

**Stürmerin hallitus** oli Venäjän keisarikunnan kuudes hallitus, jonka virkakausi oli 2. helmikuuta – 23. marraskuuta 1916. Hallitusta johti pääministeri Boris Stürmer.

## Hallituksen kokoonpano

## Lähteet
Milica Gardašević

**Milica Gardašević** (; s. 28. syyskuuta 1998) on serbialainen pituushyppääjä.

Gardašević voitti pituushypyssä kultaa alle 20-vuotiaiden Euroopan-mestaruuskilpailuissa 2017 tuloksella 646&nbsp;cm ja saavutti pronssia alle 23-vuotiaiden EM-kilpailuissa 2019 tuloksella 643&nbsp;cm.

Gardašević sijoittui yhdeksänneksi sisäratojen MM-kilpailuissa 2022 tuloksella 659&nbsp;cm, seitsemänneksi Münchenin EM-kilpailuissa 2022 tuloksella 652&nbsp;cm, kuudenneksi sisäratojen MM-kilpailuissa 2024 tuloksella 674&nbsp;cm ja 13:nneksi sisäratojen MM-kilpailuissa 2025 tuloksella 633&nbsp;cm. Hän jäi karsintaan ulkoratojen EM-kilpailuissa 2018 ja 2024, sisäratojen EM-kilpailuissa 2019 ja 2023, ulkoratojen MM-kilpailuissa 2022, 2023 ja 2025 sekä olympialaisissa 2024.

Gardašević ylitti pituushypyssä kuusi metriä ensimmäisen kerran vuonna 2013 ja 6,5 metriä vuonna 2017. Hänen paras tuloksensa on heinäkuussa 2023 Kraljevossa hypätty 691&nbsp;cm. Hänen paras hallituloksensa on 690&nbsp;cm, jonka hän hyppäsi Belgradissa helmikuussa 2023.

Gardašević voitti kultaa Balkanin-mestaruuskilpailuissa 2019 tuloksella 642&nbsp;cm ja 2023 ennätyksellään 691&nbsp;cm., Balkanin sisäratojen mestaruuskilpailuissa 2025 tuloksella 647&nbsp;cm ja Välimeren kilpailuissa 2022 tuloksella 667&nbsp;cm.. Hän on voittanut pituushypyn Serbian-mestaruuden ulkoradoilla 2017, 2018 ja 2020–2022 sekä sisäradoilla 2016–2018 ja 2023–2025. 

## Lähteet
Håvard Sandstad Eidsmo

**Håvard Sanstad Eidsmo** (s. 1998) on norjalainen suunnistaja. Tanskan MM-kilpailuissa 2022 Sanstad Eidsmo sijoittui sprintissä neljänneksi ja pudotussprintissä yhdeksänneksi. Sveitsin EM-kilpailuissa 2021 hän sijoittui pudotussprintissä seitsemänneksi. Tämä on myös hänen paras sijoituksensa suunnistuksen maailmancupissa. Seuratasolla Sanstad Eidsmo edustaa IFK Göteborg Orienteringia.

## Lähteet
Lontoon muuri

**Lontoon muuri** oli puolustusmuuri, jonka roomalaiset rakensivat silloisen strategisesti tärkeän Londiniumin satamakaupungin ympärille vuonna 200. Tämä muuri määritteli suurelta osin Lontoon Cityn rajat myöhemmälle keskiajalle saakka, jolloin väestönkasvu ja kaupunkien kehitys kaupungin ympärillä hämärsi rajaa. 

Kuten useimmat muut Englannin kaupunginmuurit, Lontoon muuria ei suurelta osin enää ole olemassa, sillä suurin osa sen perustuksista ja / tai säilyneistä rakenteista on joko hautautunut maan alle tai purettu. 1700-luvulta lähtien Lontoon Cityn laajentuessa suuri osa muurista, mukaan lukien kaupungin portit, purettiin liikenteen sujuvuuden parantamiseksi. 

London Wall niminen katu kulkee Lontoon muurin pohjoisosan kehää.

## Lähteet

## Aiheesta muualla
Beecham House

**Beecham House** on brittiläinen historiallinen draamatelevisiosarja, joka sijoittuu vuoteen 1795. Sen on luonut, ohjannut ja tuottanut Gurinder Chadha. Kuusiosaista sarjaa esitettiin 23. kesäkuuta – 21. heinäkuuta 2019 välisenä aikana. Moguliaikakauden Delhiin sijoittuva sarja kuvaa Beechamien perheen elämää heidän äskettäin ostetussa talossaan. Suomessa sarjaa on esittänyt Yle TV1.

## Näyttelijät

## Lähteet
Rotaru

**Rotaru** on muun muassa seuraavien henkilöiden sukunimi:

* Alina Rotaru-Kottmann (s. 1993), romanialainen pituushyppääjä
* Doina Rotaru (s. 1951), romanialainen säveltäjä
* Ioana Rotaru (s. 1984), romanialainen soutaja ja olympiavoittaja
* Sofija Rotaru (s. 1947), ukrainalainen laulaja
Vittorio Matteo Corcos

**Vittorio Matteo Corcos** (4. lokakuuta 1859 Livorno – 8. marraskuuta 1933 Firenze) oli italialainen, juutalaistaustainen taidemaalari. Hän maalasi kuuluisuuksien muotokuvia ja useita elegantteja naistutkielmia. 

Corcos opiskeli maalaustaidetta aluksi Firenzessä. Hän jätti Firenzen 19-vuotiaana opiskellakseen taidetta Napolissa suuresti ihailemansa Domenico Morellin oppilaana. Napolista hän siirtyi Pariisiin, missä tapasi Léon Bonnat’n. Pariisissa hän sai sopimuksen Goupil-gallerian kanssa töidensä näyttelyistä ja myymisestä. Lisätuloja toivat kuvitustyöt ja muotokuvat. Vuosina 1881–1886 hänellä oli töitä näytteillä myös Pariisin salongissa. 

Corcos palasi Italiaan vuonna 1886. Hän meni armeijaan ja vähän myöhemmin kääntyi katolilaisuuteen. Kääntymisen syynä oli avioliiton solmiminen Emma Ciabattin kanssa. Aviopari asettui asumaan Firenzeen ja ystävystyi paikallisen älymystön kanssa. Corcos maalasi muotokuvia paikallisista merkkihenkilöistä ja kirjoitteli paikallislehtiin novelleja.

Vuonna 1904 Corcos sai kutsun Saksan keisari Vilhelm II:lta saapua Potsdamiin. Häneltä tilattiin useita muotokuvia Saksan hallitsija-huoneen jäsenistä. 1920-luvulla hän kuului taiteilijaryhmä Gruppo Labronicoon yhdessä Ulvi Liegin kanssa.

Corcos maalasi muotokuvat myös fasistidiktaattori Mussolinista ja kreivitär Annina Morosinista, säveltäjä Puccinista ja monista muista kuuluisuuksista.
## Teoksia

File:Corcos Stella e Piero 1889.jpg|*Stella ja Piero*, (1889).
File:Corcos Vittorio In The Garden.jpg|*Puutarhassa*, (1892).
File:Corcos-Pomeriggio-in-terrazza.jpg|*Iltapäivä parvekkeella*, (1895).
File:(Treviso) Sogni by Vittorio Matteo Corcos - Rome Galleria nazionale d'arte moderna.jpg|*Haaveita*, (1896).
File:Vittorio Matteo Corcos Autoritratto 1913.jpg|*Omakuva*, (1913).



## Lähteet

## Aiheesta muualla
* http://books.google.fr/books?id=mq_SoQEACAAJ&source=gbs_ViewAPI&redir_esc=y
* http://www.artrenewal.org/artists/vittorio-matteo-corcos/522
Massat

**Massat** (oksitaaniksi: *Massat*) on kunta Ranskan eteläosassa Ariègen departementissa Occitanien alueella. Se sijaitsee Arac-joen varrella, noin 27 kilometriä Saint-Gironsin kaupungista kaakkoon.

Vuoren rinteellä, joen läheisyydessä, on vaikeapääsyinen luola *Ker de Massat*. Se oli 1700-luvun lopulla ja 1800-luvulla pappien turvapaikka, jotka olivat kieltäytyneet noudattamasta Napoleon Bonaparten vallan alaisia lakeja. Luolassa asuvia pappeja alettiin kutsua nimellä "*petchets*". He pitivät jumalanpalvelukset kyläläisten kodeissa. Papit myös haudattiin luolan lähistölle, koska heitä ei saatu haudata Massatin kirkonmaahan. Luolaan on nykyään pääsy kielletty. 

## Lähteet

## Aiheesta muualla
Filchnerin–Ronnen jäähylly

**Filchnerin–Ronnen jäähylly** on Filchnerin ja Ronnen jäähyllyistä koostuva kokonaisuus läntisellä Etelämantereella. Filchnerin ja Ronnen jäähyllyt erottaa Berknerinsaari, ja alun perin koko jäähyllyä kutsuttiin pelkästään Filchnerin jäähyllyksi. Filchnerin–Ronnen jäähyllyn kokonaispinta-ala on noin 422 000 neliökilometriä, ja se on maailman toiseksi suurin jäähylly Rossin jäähyllyn jälkeen. Filchnerin jäähyllyn alue kuuluu Ison-Britannian ja Argentiinan aluevaatimuksiin.

## Lähteet
Alina Rotaru-Kottmann

**Alina Rotaru-Kottmann** (s. 5. kesäkuuta 1993) on romanialainen pituushyppääjä.

Rotaru-Kottmann saavutti pituushypyssä hopeaa alle 18-vuotiaiden maailmanmestaruuskilpailuissa 2009 tuloksella 609&nbsp;cm ja alle 20-vuotiaiden Euroopan-mestaruuskilpailuissa 2011 tuloksella 636&nbsp;cm sekä pronssia alle 23-vuotiaiden EM-kilpailuissa 2015 tuloksella 669&nbsp;cm. Hän voitti kultaa universiadeissa 2017 tuloksella 665&nbsp;cm.

Rotaru-Kottmann saavutti Budapestin MM-kilpailuissa 2023 pronssia tuloksella 688&nbsp;cm, mikä oli samalla Romanian ensimmäinen aikuisten MM-mitali sitten vuoden 2009. Aikuisten arvokilpailuissa hän on yltänyt ulkoradoilla loppukilpailuun myös EM-kilpailuissa 2014, jolloin hän sijoittui seitsemänneksi tuloksella 655&nbsp;cm, MM-kilpailuissa 2017, jolloin hän sijoittui 12:nneksi tuloksella 646&nbsp;cm, MM-kilpailuissa 2019, jolloin hän oli kuudes tuloksella 671&nbsp;cm, EM-kilpailuissa 2022, jolloin hän sijoittui 11:nneksi tuloksella 626&nbsp;cm, EM-kilpailuissa 2024, jolloin hän oli yhdeksäs tuloksella 668&nbsp;cm ja olympialaisissa 2024, jolloin oli seitsemäs tuloksella 667&nbsp;cm. 

Sisäradoilla Rotaru-Kottmann on sijoittunut neljänneksi EM-kilpailuissa 2015 tuloksella 674&nbsp;cm, kymmenenneksi MM-kilpailuissa 2016 tuloksella 645&nbsp;cm, yhdeksänneksi MM-kilpailuissa 2018 tuloksella 641&nbsp;cm, viidenneksi EM-kilpailuissa 2019 tuloksella 664&nbsp;cm, niin ikään viidenneksi EM-kilpailuissa 2023 tuloksella 662&nbsp;cm, kahdeksanneksi MM-kilpailuissa 2024 tuloksella 646&nbsp;cm ja viidenneksi MM-kilpailuissa 2025 tuloksella 659&nbsp;cm.

Rotaru-Kottmannin paras pituushyppytulos on 696&nbsp;cm, jonka hän hyppäsi Inneringenissä heinäkuussa 2023. Hänen paras sisäratatuloksensa on EM-kilpailuissa 2015 hypätty 674&nbsp;cm.

## Lähteet
Robin – täydellinen ilta

**Robin – täydellinen ilta** on elokuussa 2022 Fox-kanavalla alkanut viihteellinen keskusteluohjelma, jota juontaa laulaja Robin Packalen. Jokaisessa jaksossa on vieraana julkisuuden henkilöitä, joiden kanssa Packalen kokkaa ja keskustelee. Jaksoissa vieraat ja Packalen itse esittävät eri musiikkikappaleita, säestäjänään Osmo Ikonen.

Ohjelma on kuvattu Art Studio Vallilassa.

## Jaksot

## Lähteet

## Aiheesta muualla
* Ohjelman jaksot Ruutu-suoratoistopalvelussa
Juhlan kunnia

**Juhlan kunnia** on lastenmusiikkiyhtye Pellekaija Pumin studioalbumi, joka julkaistiin 20. lokakuuta 2017. Albumilla on vaikutteita muun muassa suomipopista, bluesista ja folk-musiikista.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Pekka Tonttila -  laulu, kitarat, ukulele , huuliharppu, okarina ja perkussiot
* Marko Kataja - urut, pianot ja muut kiipparit
* Tuula Tonttila - laulu ja perkussiot
* Tuomo Kuure - basso, laulu
* Hannu Risku - rummut

## Lähteet
Pietarsaaren baptistiseurakunta

**Pietarsaaren baptistiseurakunta** eli **Betania** () on vuonna 1870 perustettu pietarsaarelainen baptistiseurakunta. Pietarsaaren baptistiseurakunta on Manner-Suomen ensimmäinen baptistiseurakunta. Seurakunnan pastorina toimii Peter Sundqvist. Seurakunnan toimitilat sijaitsevat Pietarsaaren keskustassa, Kirkkokadulla.

## Historia
Pietarsaaren baptistiseurakunnan tausta on Viktor ja Anna Heikelin vuonna 1867 aloittamassa baptistisessa pyhäkoulu- ja seuratoiminnassa. Ensimmäiset baptistikokoukset järjestettiin Rosenlundin pappilassa. Heikelit järjestivät toukokuussa 1869 ahvenanmaalaisen saarnaajan H. A. Walenin Pietarsaareen ja järjestivät kuuden päivän mittaisen vierailun. Tämän vierailun aikana järjestettiin Suomen ensimmäinen baptistinen kastetilaisuus, kun maanviljelijä Petter Stormåns ja baptistisen päiväkodin opettaja Maria Ekqvist Stora Lysarholmenilla. Anna Heikel jatkoi pyhäkoulun pitämistä Pietarsaaressa.

Vuosina 1870–1872 Suomen alue oli ruotsalaisen Sundsvallin baptistiseurakunnan lähetysaluetta. Ajanjaksoa on kutsuttu *äitibaptistiseurakunnan ajaksi*, sillä ajanjaksoa kuvastivat useiden ruotsalaisten baptistisaarnaajien vierailut Pietarsaaressa. Suomen ensimmäinen baptistiseurakunta perustettiin Heikelien kotona 14. elokuuta 1870. Seurakunnan perustajien joukossa olivat Viktor ja Anna Heikelin lisäksi Anttoinetta Heikel sekä Alba Hellman, joka aloitti pyhäkoulun pitämisen Vaasassa 1871. Pietarsaaren baptistiseurakuntaa on kutsuttu *äitikirkoksi*, sillä useat alueella syntyneet baptistiseurakunnat kuuluivat samaan alkujaan laajaan Pedesören luterilaiseen seurakuntaan.

Maaliskuussa 1871 Pietarsaaressa tehtiin päätös oman kirkkorakennuksen rakentamisesta. Pietarsaaresta baptismi levisi lähiympäristöön Forsbyhyn ja Munsalaan. Ensimmäoinen varsinainen baptistikonferenssi pidettiin Pietarsaaressa juhannuksena 1877.

## Seurakunnan johtajat
* Petter Stormåns
* Anders Niss
* Johan Erik Söderman
* Martin Westström
* J. A. Lindqvist
* Alef Lantz
* Emil Nylund
* Per-Olof Öman
* Östen Bergman
* 1933–1936: Reinhold Nylund
* 1944–1948: Hugo Holmlund
* 1948–1950: Emanuel Edström 
* 1957–1961: Roy Holmlund
* 1965– Rafael Edström

## Katso myös
* Baptismi Suomessa
* Finlands svenska baptistsamfund
* Pietarsaaren Elim-seurakunta
* Pietarsaaren Saalem-seurakunta
* Pietarsaaren metodistiseurakunta
* Pietarsaaren adventtiseurakunta
* Uskonto Pohjanmaalla

## Lähteet
* 
* 

### Viitteet
Fimbulin jäähylly

**Fimbulin jäähylly** on Etelämantereen Kuningatar Maudin maalla sijaitseva jäähylly. Se on kooltaan noin 200 kilometriä pitkä ja 100 kilometriä leveä. Vuosien 1938–1939 välillä Saksan kolmas Etelämantereen tutkimusretkikunta kuvasi jäähyllyn ilmasta. Vuosina 1949–1952 ja 1958–1959 sen kartoittivat Norjalais-brittiläis-ruotsalainen Etelämantereen tutkimusretkikunta ja Norjan tutkimusretkikunta.

On tavallista, että jäähyllyistä irtoaa säännöllisin väliajoin jäävuoria. Vuosien 1970–2000 välillä Fimbulin jäähylly säilyi kuitenkin varsin samanlaisena. Jäähyllyn edustalle liukuu kivikoiden ja saarien yli jäätikköjäätä, joka tekee siihen muodostumia.

## Lähteet
Kiteen keskustaajama

**Kiteen keskustaajama** on Kiteen kaupungin keskustaajama, joka sijaitsee Pohjois-Karjalan eteläosassa, Kiteenjärven länsirannalla. Kiteen keskustaajama sijaitsee linnuntietä noin 60 kilometriä maakuntakeskus Joensuusta eteläkaakkoon.

Tilastokeskuksen taajama-aluerajauksen mukaan Kiteen keskustaajaman pinta-ala oli 9,65 neliökilometriä ja väkiluku 4&nbsp;459 vuoden 2020 lopussa. Tilastollinen taajamarajaus voi poiketa virallisesta kunnan tai kunnanosien rajauksesta.

Kitee () esiintyy kirjallisissa merkinnöissä vuosina 1500 (Kides. Dr. Kitjaga Podorje, Dr. Petkovo nad Kitjažskim
ozero), 1582 (Kitehe by), 1589 (Kitehes by), 1618 (Kidenselgä) ja 1631 (Kiteis Pogost, Kideen selka). Kiteen seurakunta perustettiin vuonna 1621. Nimi Kitee pohjautuu karjalan kielen ja suomen itämurteiden adjektiiviin *kiteä* (esimerkiksi ilmaisussa kiteä keli ’nihkeä keli’, kiteä pakkanen ’kireä pakkanen’, kiteästi ’hitaasti’). Kylännimi liittyy luontonimiin Kiteenjärvi, -lahti ja -joki, Kiteenjoki virtaa kohti kaakkoa ja laskee Sortavalassa Laatokkaan.

## Lähteet